รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 15 ธันวาคม 2563
วันอังคารที่ 15 ธันวาคม 2563
สรุปข่าวการประชุมคณะรัฐมนตรี 15 ธันวาคม 2563
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (15 ธันวาคม 2563) เวลา 09.00 น.ณ ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ซึ่งสรุปสาระสําคัญดังนี้
กฎหมาย
1.  เรื่อง  ร่างระเบียบ ก.ค.ศ. ว่าด้วยเงินเพิ่มสําหรับตําแหน่งที่มีเหตุพิเศษตําแหน่งด้านพัสดุ พ.ศ. ....
2.  เรื่อง  ร่างกฎกระทรวงกําหนดลักษณะของสหกรณ์ที่จะรับจดทะเบียน วัตถุประสงค์และขอบเขตแห่งการดําเนินกิจการของสหกรณ์แต่ละประเภท พ.ศ. ....
3.  เรื่อง ร่างกฎกระทรวงกําหนดหลักเกณฑ์การประกอบธุรกิจชั่งตวงวัดและการจดทะเบียนเครื่องหมายเฉพาะตัว พ.ศ. .... และร่างกฎกระทรวงการอนุญาตให้ผู้ผลิต หรือผู้ซ่อมเป็นผู้ตรวจสอบและให้คํารับรองเครื่องชั่งตวงวัดที่ตนผลิตหรือซ่อม พ.ศ. .... รวม 2 ฉบับ
4.  เรื่อง  ร่างกฎกระทรวงว่าด้วยการควบคุมเครื่องเล่น (ฉบับที่ ..) พ.ศ. ....
5.  เรื่อง  ร่างกฎกระทรวงกําหนดชนิดหรือประเภทของอาคาร หลักเกณฑ์ วิธีการ เงื่อนไข และจํานวนเงินเอาประกันภัยที่เจ้าของอาคาร ผู้ครอบครองอาคาร หรือผู้ดําเนินการต้องจัดให้มีการประกันภัยความรับผิดตามกฎหมายต่อชีวิต ร่างกาย และทรัพย์สินของบุคคลภายนอกตามกฎหมายว่าด้วยการควบคุมอาคาร พ.ศ. ....
6.  เรื่อง  ร่างกฎกระทรวงกําหนดลักษณะหรือประเภทของงานที่ห้ามผู้จ้างงานจ้างผู้รับงานไปทําที่บ้านทํางาน พ.ศ. ....
เศรษฐกิจ - สังคม
7.  เรื่อง  ขออนุมัติเปลี่ยนแปลงวัตถุประสงค์และเป้าหมายการดําเนินการปรับปรุงท่าเทียบเรือเพื่อการท่องเที่ยวเกาะล้าน เมืองพัทยา อําเภอบางละมุง จังหวัดชลบุรี
8.  เรื่อง  คณะกรรมการการบินพลเรือนกําหนดนโยบายด้านการบินพลเรือนของประเทศเกี่ยวกับการมอบหมายให้บริษัท วิทยุการบินแห่งประเทศไทย จํากัด ซึ่งเป็นรัฐวิสาหกิจ ทําหน้าที่เป็นหน่วยงานในการให้บริการการจัดการจราจรทางอากาศ และบริการการเดินอากาศที่เกี่ยวเนื่องสําหรับการบินพลเรือนของประเทศไทย
9.  เรื่อง  แนวทางการจัดทําแผนระดับที่ 3 ที่เป็นแผนปฏิบัติการด้าน... เพื่อเข้าสู่การพิจารณาของคณะรัฐมนตรี
10.  เรื่อง  แผนปฏิบัติการด้านการต่อต้านการทุจริตและประพฤติมิชอบ ระยะที่ 1(พ.ศ. 2563 - 2565)
11.  เรื่อง  รายงานผลการดําเนินการภายใต้แผนพัฒนาตลาดทุนไทย ฉบับที่ 3 (ปี 2560-2564) ประจําปี 2562
12.  เรื่อง  รายงานสัดส่วนหนี้สาธารณะ และรายงานสถานะหนี้สาธารณะ หนี้ภาครัฐและความเสี่ยงทางการคลัง ตามมาตรา 50 และมาตรา 76 แห่งพระราชบัญญัติวินัยการเงินการคลังของรัฐ พ.ศ. 2561 ณ วันสิ้นปีงบประมาณ 2563
13. เรื่อง  แผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2564
14. เรื่อง  ผลการดําเนินงานตามพระราชบัญญัติการจัดตั้งสภาองค์กรของผู้บริโภคพ.ศ. 2562
15.  เรื่อง  รายงานผลการจัดตั้งศูนย์ Thailand 5G Ecosystem Innovation Center (5G EIC)
16.  เรื่อง  รายงานผลการดําเนินงานประจําปีงบประมาณ พ.ศ. 2563 ของศูนย์บริหาร แรงงานเขตพัฒนาพิเศษภาคตะวันออก (EEC Labour Administration Centre)
17.  เรื่อง  รายงานการรับจ่ายเงินงบประมาณประจําปีงบประมาณ พ.ศ. 2563
18.  เรื่อง  รายงานสรุปผลการดําเนินงานในภาพรวมของทุนหมุนเวียน ประจําบัญชี 2562
19.  เรื่อง  มาตรการเพื่อป้องกันมิให้เจ้าหน้าที่ของรัฐกระทําการทุจริตเกี่ยวกับการลักลอบซื้อขายยาเสพติดในเรือนจําและทัณฑสถาน
20.  เรื่อง  รายงานผลการหารือแนวทางการแก้ไขปัญหาของกลุ่มจะนะรักษ์ถิ่น
ต่างประเทศ
21.  เรื่อง  ร่างบันทึกความเข้าใจว่าด้วยความร่วมมือด้านการป้องกันประเทศระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐอิสลามปากีสถาน
22.  เรื่อง  ผลการประชุมรัฐมนตรีว่าการกระทรวงการคลังเอเชีย-ยุโรป ครั้งที่ 14
23. เรื่อง  รายงานผลการติดตามและการประเมินผลการดําเนินโครงการต่าง ๆ ภายใต้กลไกเครดิตร่วม (Joint Crediting Mechanism: JCM)
24.  เรื่อง  ผลการประชุมผู้นํากรอบความร่วมมือแม่โขง-ล้านช้าง ครั้งที่ 3
25.  เรื่อง  ผลการประชุมทางไกลเจ้าหน้าที่อาวุโสของประเทศสมาชิกและคู่เจรจาสมาคมแห่งมหาสมุทรอินเดียว่าด้วยโรคติดเชื้อไวรัสโคโรนา 2019 (โควิด-19) กาiรับมือความร่วมมือและความเป็นหุ้นส่วน
26.  เรื่อง  ร่างข้อเสนอเรื่องมาตรการการห้ามหรือจํากัดการส่งออกสินค้าเกษตรที่เกี่ยวข้องกับโครงการอาหารโลก
27.  เรื่อง  ร่างเอกสารผลลัพธ์การประชุมสภารัฐมนตรีสมาคมแห่งมหาสมุทรอินเดียครั้งที่ 20
แต่งตั้ง
28.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (สํานักนายกรัฐมนตรี)
29.  เรื่อง  การแต่งตั้งข้าราชการให้ดํารงตําแหน่งรองผู้อํานวยการสํานักข่าวกรองแห่งชาติ (นักบริหารสูง)
30.  เรื่อง  การแต่งตั้งข้าราชการการเมือง (สํานักเลขาธิการนายกรัฐมนตรี)
31.  เรื่อง  การแต่งตั้งข้าราชการพลเรือนสามัญประเภทบริหารระดับสูง (กระทรวงคมนาคม)
32.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงพาณิชย์)
33.  เรื่อง  การต่อเวลาการดํารงตําแหน่งของเลขาธิการคณะรัฐมนตรี (สํานักนายกรัฐมนตรี)
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างระเบียบ ก.ค.ศ. ว่าด้วยเงินเพิ่มสําหรับตําแหน่งที่มีเหตุพิเศษ ตําแหน่งด้านพัสดุ พ.ศ. ....
คณะรัฐมนตรีมีมติเห็นชอบในหลักการร่างระเบียบ ก.ค.ศ. ว่าด้วยเงินเพิ่มสําหรับตําแหน่งที่มีเหตุพิเศษ ตําแหน่งด้านพัสดุ พ.ศ. .... ตามที่กระทรวงศึกษาธิการ (ศธ.) เสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณา โดยให้รับความเห็นของสํานักงาน ก.พ. ไปประกอบการพิจารณาด้วย แล้วดําเนินการต่อไปได้ และให้ ศธ. รับความเห็นของสํานักงาน ก.พ. และสํานักงบประมาณไปพิจารณาดําเนินการต่อไปด้วย
ทั้งนี้ ศธ. เสนอว่า
1. พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มาตรา 49 วรรคสอง (2) บัญญัติให้ข้าราชการที่ไม่เป็นข้าราชการพลเรือน ซึ่งได้รับแต่งตั้งให้ดํารงตําแหน่งที่ปฏิบัติงานเกี่ยวกับการจัดซื้อจัดจ้าง หรือการบริหารพัสดุ เป็นตําแหน่งที่มีเหตุพิเศษ ตามกฎหมายเกี่ยวกับการบริหารงานบุคคลของหน่วยงานของรัฐที่ข้าราชการนั้นสังกัดอยู่ และมีสิทธิได้รับเงินเพิ่มสําหรับตําแหน่งที่มีเหตุพิเศษ ประกอบกับมาตรา 33 แห่งพระราชบัญญัติระเบียบข้าราชการครูและบุคลากรทางการศึกษา พ.ศ. 2547 และที่แก้ไขเพิ่มเติมบัญญัติให้ข้าราชการครูและบุคลากรทางการศึกษาอาจได้รับเงินเพิ่มสําหรับตําแหน่งที่มีเหตุพิเศษตามระเบียบที่คณะกรรมการข้าราชการครูและบุคลากรทางการศึกษา (ก.ค.ศ.) กําหนดโดยความเห็นชอบของคณะรัฐมนตรี
2. ก.ค.ศ. จึงได้กําหนดตําแหน่งและมาตรฐานตําแหน่งข้าราชการครูและบุคลากรทางการศึกษา รวมทั้งตําแหน่งบุคลากรทางการศึกษาอื่นตามมาตรา 38 ค. (2) แห่งพระราชบัญญัติระเบียบข้าราชการครูและบุคลากรทางการศึกษา พ.ศ. 2547 และที่แก้ไขเพิ่มเติมซึ่งมีลักษณะงานที่ปฏิบัติเกี่ยวกับการจัดซื้อจัดจ้างหรือการบริหารพัสดุเช่นเดียวกับข้าราชการพลเรือน ให้มีสิทธิได้รับเงินเพิ่มสําหรับตําแหน่งที่มีเหตุพิเศษตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560
3. ดังนั้น เพื่อไม่ให้เกิดความเหลื่อมล้ํากับข้าราชการพลเรือนและข้าราชการประเภทอื่น จึงเห็นควรกําหนดให้ข้าราชการครูและบุคลากรทางการศึกษา รวมทั้งตําแหน่งบุคลากรทางการศึกษาอื่นตามมาตรการ 38 ค. (2) แห่งพระราชบัญญัติระเบียบข้าราชการครูและบุคลากรทางการศึกษา พ.ศ. 2547 และที่แก้ไขเพิ่มเติม ได้รับเงินเพิ่มสําหรับตําแหน่งที่มีเหตุพิเศษเช่นเดียวกับข้าราชการพลเรือนและข้าราชการประเภทอื่น ศธ. จึงได้ยกร่างระเบียบ ก.ค.ศ. ว่าด้วยเงินเพิ่มสําหรับตําแหน่งที่มีเหตุพิเศษ ตําแหน่งด้านพัสดุ พ.ศ. .... ขึ้น
4. ในคราวประชุม ก.ค.ศ. ครั้งที่ 2/2563 เมื่อวันที่ 17 กุมภาพันธ์ 2563 ได้มีมติเห็นชอบร่างระเบียบตามข้อ 3. และให้นําเสนอคณะรัฐมนตรีเพื่อพิจารณาให้ความเห็นชอบต่อไป
5. ศธ. ได้เสนอรายละเอียดข้อมูลที่หน่วยงานของรัฐต้องเสนอพร้อมกับการขออนุมัติต่อคณะรัฐมนตรีตามมาตรา 27 แห่งพระราชบัญญัติวินัยการเงินการคลังของรัฐ พ.ศ. 2561 มาด้วยแล้ว โดยได้ประมาณการรายจ่ายสําหรับการกําหนดเงินเพิ่มสําหรับตําแหน่งที่มีเหตุพิเศษตามร่างระเบียบในเรื่องนี้เป็นรายปี จํานวน 5 ปี รวมถึงการประมาณการรายจ่ายสําหรับตําแหน่งดังกล่าวที่มีการเลื่อนระดับในแต่ละปี ดังนี้
หน่วย : บาท
ส่วนราชการ
ปีที่ 1 ปีงบประมาณ พ.ศ. 2564
ปีที่ 2 ปีงบประมาณ พ.ศ. 2565
ปีที่ 3 ปีงบประมาณ พ.ศ. 2566
ปีที่ 4 ปีงบประมาณ พ.ศ. 2567
ปีที่ 5 ปีงบประมาณ พ.ศ. 2568
สํานักงานปลัดกระทรวงศึกษาธิการ